पाएं अपने शहर की ताज़ा ख़बरें और फ्री ई-पेपरडाउनलोड करें
खुईखेड़ा पुलिस ने जमीन विवाद के चलते मारपीट करने वाले 10 लोगों पर मामला दर्ज किया है। जांच अधिकारी केवल कृष्ण ने बताया कि उनको टेक चंद वासी मम्मूखेड़ा खाटवां ने बयान दर्ज करवाए थे कि उसका खेत के रास्ते को लेकर बाग चंद वासी मम्मेखड़ा खाटवां से पुराना विवाद चल रहा था।
इसी विवाद के चलते बीती 2 मई को बाग चंद, झंडा राम, संदीप कुमार, गुरप्रीत, राज कुमार, राज रानी, कमलेश रानी, मीनू रानी, परमजीत, सुनीता रानी वासी मम्मूखेड़ा खाटवां ने उसे व उसके परिवार की मारपीट कर घायल कर दिया व फरार हो गए। बाद में उसके खेत के पड़ोसी विजय कुमार ने उसे सिविल अस्पताल फाजिल्का में भर्ती करवाया। पुलिस ने उक्त आरोपियों पर धारा 341, 323, 148, 149 व 506 के तहत मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn